सुनीता बोहरा

स्मृतिमा कमरेड रत्नप्रसाद शर्मा (न्यौपाने)

जाजरकोटी कम्युनिष्ट आन्दोलनका अग्रज गुरु कमरेड रत्नप्रसाद शर्मा न्यौपाने कम्युनिष्ट आचरण र नैतिकताका आदर्श हुनु हुन्थ्यो । कम्युनिष्ट आन्दोलनका सबै अविभारालाई हाम्रो काँधमा सुम्पिएर कमरेड शर्माले हामीबाट सदाको लागि भौतिक रुपमा बिदाई लिई सक्नु भएको छ । कमरेड शर्माको दुखद निधनले हामीलाई यतिवेला अविभावक बिहिन, टुहुरो जस्तो बनाएको छ ।

कम्युनिष्ट विचार, सिद्धान्त, राजनितिको अग्रभागमा रहेको कमरेड रत्नप्रसाद शर्मा न्यौपानेको

नाम कार्ययोजना निर्माण तथा कार्यन्वयनमा संगठन निर्माण र परिचालनमा प्रयोग गरिएका कुशलता

हाम्रो लागि प्रेरणाको श्रोत हुन् । उहाँले दिनु भएको प्रेरणा र हौसलाले नै हामीलाई राजनैतिक जीवनको

सुरुवात गर्ने जागरण पैदा भएको हो । राजनैतिक जीवनको असल गुरु कमरेड शर्माले दिनु भएको सबै

शिक्षा जीवनभर यादगर हुनेछन् । कमरेड शर्माले दिनु भएको राजनैतिक शिक्षालाई हृदयको फुलदानीमा

सजाएर जीवनको अन्तिम क्षणसम्म कम्युनिष्ट राजनीतिबाट अविचलित रुपमा अगाडी बढ्ने संकल्प

गरेकी छु ।

जाजरकोटी कम्युनिष्ट आन्दोलनका हस्ती कमरेड शर्मासंग मैले धेरै लामो सहकार्य गर्ने अवसर त प्राप्त गर्न सकिन् । नेपालको संघीय लोकतान्त्रिक गणतन्त्रलाई सैद्धान्तिक र कानुनी हिसावले बुझ्ने र व्यवहारिक रुपमा कार्यान्वयन गर्ने सन्दर्भमा भएका मतान्तरणले नेपाल कम्युनिष्ट पार्टी (नेकपा) राजनैतिक र सांगठनिक रुपमा विभाजन भएको सुरुको वेलामा कमरेड शर्मासंग छोटो सहकार्य गर्ने अवसर प्राप्त गरेकी थिए । कमरेड शर्माको सहभागितामा २०७७ सालको चैत २९ गते नलगाड नगरपालिकामा आयोजित कार्यक्रमबाट नेकपा (एमाले) निकट अखिल नेपाल महिला संघको नगर कमिटी गठन गरेका थियौं। २०७७ साल चैत ३० गते कमरेड शर्माको प्रमुख आथित्यतामा बारेकोट गाउँ पालिकामा अखिल नेपाल महिला संघको आयोजित कार्यक्रमबाट बारेकोट गाउँ कमिटी निर्माण गरेका थियौं । २०७८ वैसाख 7 गते कमरेड शर्माको प्रमुख आथित्यतामा छेडागाड नगरपालिकामा आयोजित अखिल नेपाल महिला संघको कार्यक्रमबाट नगर कमिटीको गठन गरेका थियौ ।

कमरेड शर्माले सिकाउनु भएको संगठन निर्माण र परिचालनका विधीहरुले मलाई राजनैतिक यो उचाईमा पुग्न मद्दत पुगेको मैले महसुस गरेकी छ । छोटैगरी भएपनि उहाँसँग गरिएको राजनैतिक सांगठनिक सहकार्यले मलाई राजनैतिक जीवनको अथक यात्री बनाएको महशुस गरेकी छु । कमरेड शर्माबाट प्राप्त गरेका राजनैतिक, शैद्धान्तिक तथा सांगठनिक ज्ञान सिद्धान्तलाई जीवनको अनन्त कालसम्म लागु गर्नु नै कमरेड शर्माप्रति सधैभरी गरिने उच्च सम्मान हुनेछ भन्ने मैले ठानेकी छु ।

धन्यवाद ।